Thekwanes Nest Underberg - Kamers
Kothuis 1 beskik oor 1 slaapkamer met 'n dubbelbed en 'n slaapbank, 'n en suite-badkamer, en 'n oopplan-kombuisie, -sitkamer en -eetkamer. Daar is 'n kaggel in die sitkamer wat ideaal is vir winteraande. Die kothuis is privaat met sy eie omheinde tuin met 'n buitebraai-area. Die kothuis beskik oor 'n TV met 'n Openview-dekodeerder. Gaste moet hul eie DStv-dekodeerder en -slimkaart saambring as hulle DStv wil kyk. Linne, kooktoebehore, eetgerei en breekware word voorsien. Die kothuis is hoog geleë met lieflike uitsigte op die berg.
Gaste sal 'n koepon ontvang wat hulle gedurende hul verblyf moet gebruik om gratis toegang tot die Drakensberg Gardens Holiday Resort te kry. Geriewe sluit gholf, mini-gholf, 'n gesondheidspa, 'n binnenshuise warmswembad, 'n buite-swembad, tennis, tafeltennis, rolbal, perdry en 'n hansdieretuin. Die koepon gee gaste afslag op baangeld. Daar is verskeie restaurante, kroeë en wegneemete-bistro's beskikbaar. Aandetes moet 24 uur vooraf bestel word, maar gaste hoef nie vooraf te bespreek vir ontbyt nie. Kunsvlieghengel is beskikbaar by Castle Burn Resort (sowat 6 km ver) op 'n vang-en-vrylaat-basis. Castle Burn het ook restaurante en kroeggeriewe waarvan buite-gaste ook gebruik kan maak. Ekstra inligting sal in die kothuis beskikbaar wees. Bring asb. die volgende saam: Handdoeke Warm klere - kouefronte verras ons gereeld en dit het al in die middel van die lente gesneeu. Flits Stapstewels en 'n hoed vir voetslaan. Noodhulpkissie, sonroom en antihistamien. Kos en drankies vir die duur van jou verblyf. Daar is 'n klein supermark naby en Underberg se winkels is sowat 31 km ver. Een krat vol hout word voorsien, daarna kan jy by die supermark koop.
Die hoofhuis beskik oor 3 slaapkamers waarvan 1 'n en suite-badkamer het. Elke slaapkamer het 'n dubbelbed. Daar is 'n oopplan-kombuis, -sitkamer en -eetkamer met 'n aparte ontbythoekie, sowel as 'n badkamer met 'n bad, stort en toilet. Dié smaakvol gemeubileerde huis is privaat met sy eie omheinde tuin met 'n braai-area buite en 'n Jacuzzi. Die huis beskik oor 'n TV met 'n Openview-dekodeerder. Gaste moet hul eie DStv-dekodeerder en -slimkaart saambring as hulle DStv wil kyk. Linne, kooktoebehore, eetgerei en breekware word voorsien. Die huis is hoog geleë met lieflike uitsigte van die balkon af.
Kothuis 2 beskik oor 2 slaapkamers met 'n dubbelbed en 'n slaapbank in elkeen. In die badkamer is daar 'n stort-oor-bad, 'n aparte toilet, 'n oopplan-kombuisie, -sitkamer en -eetarea. Daar is 'n kaggel in die sitkamer wat ideaal is vir winteraande. Die kothuis is privaat met sy eie omheinde tuin met 'n buitebraai-area. Die kothuis beskik oor 'n TV met 'n Openview-dekodeerder. Gaste moet hul eie DStv-dekodeerder en -slimkaart saambring as hulle DStv wil kyk. Linne, kooktoebehore, eetgerei en breekware word voorsien. Die huis is hoog geleë met lieflike uitsigte op die berg.